Nyeste Skilderie af Kiøbenhavn, 1822-05-25
Blandede Efterretninger. Den 21 Febr. d. A. bragtes til Hr. Alle, Stifteren af et Døvstummeinstitut i Gemand, en Døvstum, med Ordre fra Vedkommende Øvrighed, at udforske denne Ulykkeliges Hjem og Skjebne. Den ubekiendte var allerede i Dec. f. A. bleven opbragt i Bernhausen, en Landsby, nogle Mile fra Stuttaard. Strax i Begyndelsen, gjorde han det Hr. Alle begribeligt, at han havde lært Uhrmagerkonsten; derpaa gav han ham ved Tegn at forstaae, at han var født henimod Solens Opgang. Paa Spørgsmaalet, om han kunde skrive, skrev han, da Hr. Alle gav ham Papir, med øvet Haand Bogstaver, der vare Jnstitut forstanderen og adskillige indsigtsfulde Mænd i hans Kreds ubekiendte. Da man omsider viste ham Buttmanns græske Grammatik, gav han at forstaae, at han var født der, hvor dette Sprog blev talet. Efter Alt, hvad Hr. Alle kunde faae ud af ham, synes hans Fader at være en rig Mand, der i Argos havde et smukt Huus, og han gav ved Tegn, som vare vanskelige at forstaae, tilkiende, at han var en krigersk Høvding, ligesom hans Brødre Officerer. Han er 18 Aar gammel, synes ikke at være født døvstum, men at have havt sin Hørelse indtil sit ottende Aar, og siden at have mistet den efterhaanden. Da Tyrkerne bestormede Argos, gik dette op i Lue, og den Døvstumme fik to Saar, hvis Ar endnu vare synlige. Paa den høire Fod var han bleven beskadiget ved en Muurs Jndstyrtning; et Streiseskud saarede hans høire Arm, den venstre viser en Brandplet, som han kan have faaet ved en anden Leilighed; men over det venstre Øie sees Spor af et let Sabelhug. Hans ældre Broder frelste ham fra Stormens Rædsler og bragte ham ombord paa et til Triest seilende Skib, hvorhen en under hans Fader tjenende Officeer ledsagede ham. J Triest maa han have oppebiet sin Helbredelse; derpaa gav han sig paa Veien til Tydskland. Han havde faaet hjemme fra med 444 hollandske Ducater, et Guld Repeteeruhr, smukke Pistoler, godt Linned og gode Klæder; men ogsaa vigtige Papirer, især et stort, paa hvidt Atlast trykt og med Rettens Segl forsynet Document, hvis egentlige Jndhold endnu ikke synes at være udfundet. Af nogle Yttringer skulde man troe, at det var et Vidnesbyrd om hans Legemsfeil, paa den anden Side synes det ogsaa at have tjent som Pas. Med disse Ting drog han (til Fods,) igjennem Schweiz (i November og December Maaneder,) indtil en Søe (Bodensee?) her havde han ladet sig sætte over, men to Mile paa denne Side Søen have fire graaklædte Mænd i en Skov berøvet ham al hans Eiendom. Han vandrede nu videre, uden at vide hvor han kom hen, og, for at forskaffe sig det nødvendige Underhold, solgte han efterhaanden sine gode Klæder og bortbyttede dem mod gamle, han kjøbte af Landmændene, omsider laae han Natten over i en By, hvor man forlangte at see hans Pas, og da han intet havde, blev han af Gensd armer bragt til Overamtet. Dette er det Væsentlige af et i Morgenblatt indrykket Stykke med Overskrift: "Den døvstumme Græker i Hr. Alles Døvstumme institut i Gemand." Med Rette har Udgiveren givet dette Numer af Bladet det Motto af Cronegk: "Her er os Alting Nat hist vil Alt vorde Lys", thi det Hele er saa fuldt af Mørke, at man samler værre deri end i et Ægyptisk.